चंबल नदी केे 15 घाट, एक-एक गार्ड तैनात फिर भी अवैध रेत का उत्खनन
जल्द ही संयुक्त रूप से टीम बनाकर प्रभावी कार्रवाई करेंगे। पार्वती नदी से प्रतिबंध के बाद भी रेत उत्खनन करने वाले वाहन को जब्त कर राजसात की कार्रवाई करेंगे। गोलीलाल जोनवार, एसडीओ, चंबल घड़ियाल अभयारण्य, सब डिवजीन श्योपुर
इन स्थानों पर अवैध रूप से निकाली जा रही है रेत
बड़ौदा तहसील क्षेत्र के कुहांजापुर, रूण्डी, काला पट्टा, सुबकरा, मकड़ावदा रूण्डी व राजस्थान सीमा के गोपालपुरा और बालुंदा से रेत का उत्खनन किया जा रहा है। कुहांजापुर व रूण्डी के पास ही 20 से अधिक ट्रैक्टर-ट्रॉली से रेत निकाली जा रही है। इसी तरह अन्य स्थानों पर 200 से अधिक ट्रैक्टर-ट्रॉलियों से रेत का परिवहन किया जा रहा है। इनमें से अधिकांश ट्रैक्टर-ट्रॉली दो-दो चक्कर लगा रहे हैं। यह रेत श्योपुर जिले के अलावा राजस्थान में बेची जा रही है, लेकिन जिले के अफसर इस अोर ध्यान नहीं दे रहे हैं।
चंबल घड़ियाल प्रतिबंधित क्षेत्र में पार्वती नदी से निकाली जा रही रेत।
कलेक्टर ने आठ दिन पहले कहा था फिर भी नहीं चलाया अभियान
भास्कर संवाददाता | बड़ौदा/श्योपुर
घड़ियालों केे लिए संरक्षित चंबल नदी व पार्वती नदी के किनारे से दिन-रात रेत का अवैध उत्खनन किया जा रहा है। सबसे बड़ी बात है कि श्योपुर जिले की सीमा में पड़ने वाली चंबल नदी के 230 किमी लंबे किनारों पर रेत के 15 घाट हैं। इन सभी घाट पर एक-एक सुरक्षा गार्ड भी तैनात है फिर भी उत्खननकर्ता यहां से रोज सैकड़ों ट्रैक्टर-ट्रॉली रेत व डंपर निकाला जा रहा है। कुछ ऐसे ही हालात पार्वती नदी के भी हैं।
घड़ियाल सेंक्चुरी के अफसरों से लेकर प्रशासन, माइनिंग और पुलिस विभाग रेत उत्खनन पर पाबंदी लगाम में अभी तक नाकाम रहा है। पिछले सप्ताह समय सीमा की बैठक में कलेक्टर अभिजीत अग्रवाल ने राजस्व, माइनिंग, पुलिस और सेंक्चुरी के अधिकारियों को टीम बनाकर कार्रवाई के निर्देश दिए थे। वाहन को राजसात करने की कार्रवाई सेंक्चुरी अधिकारियों द्वारा की जानी है। कलेक्टर के निर्देश को 8 दिन बीत गए हैं। इस बीच अवैध उत्खनन कर रहे एक भी वाहन के खिलाफ राजसात की कार्रवाई नहीं की जा सकी है। इसी अनदेखी की बदौलत प्रतिबंधित नदियों से उत्खनन नहीं रुक पा रहा है। लगातार जारी उत्खनन के कारण नदी के घड़ियाल, मगरमच्छ और अन्य जलीय जीवों के जीवन पर खतरा मंडरा रहा है।
जलावर्धन योजना की एनओसी लेना मुश्किल
पार्वती नदी पाली घाट पर चंबल नदी में मिलती है। श्योपुर शहर के लिए नगर पालिका जलावर्धन योजना पर काम कर रही है। इसके लिए चंबल घड़ियाल सेंक्चुरी से एनओसी लेने के लिए पापड़ बेलना पड़ रहे हैं, लेकिन एनओसी मिलना बहुत मुश्किल हो रहा है। जबकि जिले में रेत माफिया बिना खौफ के आसानी से रेत निकाल रहे हैं। हालांकि इस अवैध उत्खनन की जानकारी अफसरों को भी, लेकिन कोई कार्रवाई नहीं हो रही।
रेत स्टॉक कर रहे माफिया
गर्मी के चलते नदी सूख रही है। इसलिए रेत निकालने का क्रम अधिक बढ़ गया है। रेत माफिया स्टॉक करने में लग गए हैं। आसपास के गांव में रेत जमा कर बरसात में इसे बेचा जाएगा। वर्तमान में एक ट्रॉली रेत तीन हजार रुपए तक में बेची जा रही है।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva mag_Deva hin_Deva